CELEX: 32017D2437
Language: fi
Date: 2017-12-18 00:00:00
Title: Neuvoston täytäntöönpanopäätös (EU) 2017/2437, annettu 18 päivänä joulukuuta 2017, yhteisen kriisinratkaisuneuvoston puheenjohtajan toimikauden jatkamisesta

23.12.2017   
            
            
               FI
            
            
               Euroopan unionin virallinen lehti
            
            
               L 344/38
            
         NEUVOSTON TÄYTÄNTÖÖNPANOPÄÄTÖS (EU) 2017/2437,
   annettu 18 päivänä joulukuuta 2017,
   yhteisen kriisinratkaisuneuvoston puheenjohtajan toimikauden jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15 päivänä heinäkuuta 2014 annetun Euroopan parlamentin ja neuvoston asetuksen (EU) N:o 806/2014 (1) ja erityisesti sen 56 artiklan 6 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Asetus (EU) N:o 806/2014 tuli voimaan 19 päivänä elokuuta 2014.
            
         
               (2)
            
            
               Neuvosto hyväksyi 19 päivänä joulukuuta 2014 asetuksen (EU) N:o 806/2014 56 artiklan 6 kohdan mukaisesti täytäntöönpanopäätöksen 2014/943/EU (2) kriisinratkaisuneuvoston puheenjohtajan, varapuheenjohtajan ja neljän kokoaikaisen kriisinratkaisuneuvoston lisäjäsenen nimittämisestä.
            
         
               (3)
            
            
               Asetuksen (EU) N:o 806/2014 56 artiklan 7 kohdan mukaisesti mainitun asetuksen voimaantulon jälkeen nimitettävän yhteisen kriisinratkaisuneuvoston ensimmäisen puheenjohtajan toimikausi on kolme vuotta, ja se voidaan uusia kerran viideksi vuodeksi.
            
         
               (4)
            
            
               Komissio toimitti 29 päivänä marraskuuta 2017 Euroopan parlamentille ehdotuksen yhteisen kriisinratkaisuneuvoston ensimmäisen puheenjohtajan Elke KÖNIGin toimikauden jatkamisesta viidellä vuodella 23 päivästä joulukuuta 2017 alkaen. Euroopan parlamentti hyväksyi kyseisen ehdotuksen 12 päivänä joulukuuta 2017,
            
         ON HYVÄKSYNYT TÄMÄN PÄÄTÖKSEN:
   1 artikla
   Nimitetään Elke KÖNIG yhteisen kriisinratkaisuneuvoston puheenjohtajaksi uudeksi viiden vuoden toimikaudeksi, joka alkaa 23 päivänä joulukuuta 2017.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty Brysselissä 18 päivänä joulukuuta 2017.
      
         
            Neuvoston puolesta
         
         
            Puheenjohtaja
         
         K. SIMSON
      
   
   
      (1)  EUVL L 225, 30.7.2014, s. 1.
   
      (2)  Neuvoston täytäntöönpanopäätös 2014/943/EU, annettu 19 päivänä joulukuuta 2014, kriisinratkaisuneuvoston puheenjohtajan, varapuheenjohtajan ja neljän kokoaikaisen kriisinratkaisuneuvoston lisäjäsenen nimittämisestä (EUVL L 367, 23.12.2014, s. 97).